Biblija (Tomislav Dretar)/Zemaljski narodi


Zemaljski narodi 

10 1  Evo porodice sinova Nuhovih, Sema, Šama i Jafeta. Rodiše im se sinovi poslije Potopa:
2 Sinovi Jafetovi: Gomer, Magog, Madaj, Javan, Tubal, Mešeh i Tiraz. 
3 Gomerovi sinovi: Aškenaz, Rifat  i Togarma. 
4 Javanovi sinovi: Eliša, Tarsis, Hitim  i Rodanim. Počev od njih vrši se podjela naroda u otočja. 
5 Svaki imaše zemlju svoju slijedeći jezik svoj i svoj narod prema plemenu svojem.
6 Sinovi Šamovi: Kuš, Misraim, Put i Kanaan. 
7 Sinovi Kušovi: Seva, Havila, Savta, Raema, Savtek.  Sinovi Raemovi: Saba i Dedan.
8 Kuš rodi Nimroda. On bi prvi junak na zemlji, 
9 on koji bi  jedan smioni lovac pred ALLAHOM. Otud izreka: »Poput Nimroda, biti junački lovac pred ALLAHOM. « 
10 Prijestolnice njegovog kraljevstva bijahu Babilon, Ereh, Akhad, sve gradovi u zemlji Šinear. 
11  On iziđe iz te zemlje i ode u Asiriju i sagradi Ninivu, grad širokih trgova, Kalah    
12 veliki grad, i Rezen između Ninive i Kalaha.
13 Kanaan rodi Sidona svojeg prvijenca i Heta, 
16 Jebuzita, Amorita, Girgašita, 
17 Hivita, Arkita, Sinita, 
18 Arvadita, Semarita, Hematita. Palestinska plemena se potom rasijaše 
19 i područje kanaansko se protegnu od Sidona prema Gueraru sve do Gaze, prema Sodomi i Gomori, Admai i Sevoimu sve do Lešae.
20 Takvi bijahu sinovi Šamovi po svojim plemenima i njihovim jezicima, svrstani po zemljama i narodima.
21 Od Sema, prvorođenog brata Jafetovog, rodi  se  također otac svih sinova Hudovih.
22 Sinovi Semovi  Elam, Asur, Arpahšad, Lud i Aram. 
23 Sinovi Aramovi: Us, Hul,  Gueter i Maš.
24 Arpahšad rodi Šelaha, a Šelah rodi Huda. 
25 Hudu se rodiše dva sina. Prvi se zvao Feleh, jer u njegovo doba zemlja bi podijeljena a njegov se brat zvaše Joktan. 
26 Joktan rodi Almodada, Šelefa, Hasarmaveta, Jeraha, 
27 Hadorama, Uzala, Dikla, 
28 Ovala, Abimaela, Saba, 
29 Ofira, Havila, Jovava. To su sve sinovi Joktanovi; 
30 njihovo se stanište protezalo od Meša prema Sefaru, istačnoj planini.
31 Takvi bijahu sinovi Semovi prema njihovim plemenima i njihovim jezicima, svrstani u zemlje i narode. 
32 Takva bijahu plemena sinova Nuhovih prema svojim porodicama svrstanim u narode. Počev od njih počinje podjela naroda na zemlji poslije Potopa.

Zemaljski narodi